cyanic-selkie/wikianc huggingface dataset:
2008 m. vasaros olimpinės žaidynės
Miestai kandidatai
Pekinas planavo surengti 2000-ųjų metų vasaros olimpines žaidynes, tačiau finaliniame etape per balsavimą 1993 metais 2000 metų olimpinių žaidynių sostine buvo išrinktas Sidnėjus.
Statiniai
120px|right Iki 2007 m. gegužės mėn. buvo pradėti statyti visi 31 planuoti olimpinėms žaidynėms objektai. Kinijos vyriausybė taip pat skyrė lėšų šešių objektų, esančių ne Pekine, rekonstrukcijai, taip pat 59 treniruočių centrams įrengti. Didžiausi architektūriniai objektai yra Pekino nacionalinis stadionas, Pekino nacionalinis uždarų patalpų stadionas, Pekino nacionalinis vandens centras, Olimpinis žaliasis susitikimų centras, Olimpinis parkas ir Pekino Wukesong kultūros ir sporto centras.
Penkios olimpinės rungtys vyko ne Pekino mieste, o Čingdao, Honkongo, Tiandzino, Šanchajaus ir Činhuangdao miestuose.
Pekino nacionalinis stadionas
250px|thumb|left|Pekino nacionalinis stadionas Pagrindinis 2008 m. vasaros olimpinių žaidynių statinys –, dėl panašios į lizdo formos struktūrą, pavadintas „Paukščio lizdu“, pradėtas statyti 2003 m. [[gruodžio 24 d.
Besirengiant žaidynėms, buvo planuojama, jog pagrindiniu žaidynių stadionu taps Guangdongo olimpinis stadionas, baigtas statyti 2001 m., tačiau vėliau vyriausybė nusprendė statyti dar vieną stadioną Pekino mieste ir paskelbė tarptautinį stadiono dizaino konkursą, kurį laimėjo šveicarų kompanija Herzog & de Meuron Architekten AG, bendradarbiavusi su China Architecture Design & Research Group. Architektų sumanymu, stadionas uždengti buvo suprojektuotas ir išskleidžiamas stogas, bet 2004 m. dėl ekonominių ir saugumo priežasčių stogo buvo atsisakyta. 80000 žiūrovų talpinančiame Pekino nacionaliniame stadione vyko Olimpinių žaidynių atidarymo ir uždarymo ceremonijos, lengvosios atletikos varžybos ir futbolo finalas.
Transportas
Ruošiantis Olimpinėms žaidynėms, pagrindinis dėmesys buvo skiriamas Pekino metro linijoms. Jau egzistavęs 4 metro linijų su 64 stotimis tinklas papildytas dar 7 metro linijomis ir pastatyta daugiau nei 80 naujų metro stočių, įskaitant ir tiesioginę liniją į Pekino Capital tarptautinį oro uostą. Pačiame oro uoste pastatyta infrastruktūra ir numatyta paleisti 11 automatinių 83 keleivius talpinančių traukinių, vežiosiančių keleivius naujajame oro uosto terminale. Paskelbta, kad metro traukiniuose bus sumontuoti vaizdo ekranai, kuriuose bus transliuojamos naujienos ir olimpinių žaidynių rezultatai. Taip pat metro stotyse bei požeminiuose tuneliuose sumontuotos mobiliųjų telefonų stotys tam, kad užtikrinti ryšį keleiviams, važiuojantis metro traukiniais.
Antžeminiame transporte numatyti 38 viešojo transporto maršrutai, jungiantys olimpinių žaidynių rungtynių vietas. Buvo numatyta, jog žaidynių metu tarp varžybų vietų kursuos 2500 didelių autobusų ir 4500 mikroautobusų, juos aptarnaus daugiau nei 8000 vairuotojų.
Transliacija
Tai pirmosios žaidynės, transliuojamos raiškiąja televizija.
Emblema, simboliai ir olimpinis šūkis
2003 m. rugpjūčio mėn. išrinkta 2008 metų vasaros olimpinių žaidynių emblema, pavadinta „Šokančiu Pekinu“. Emblema sudaryta iš Kinijai tradicinių elementų: raudono fono ir kaligrafiškai parašyto hieroglifo-žodžio jing (京) („valstybės sostinė“) primenančio sportininko figūrą. Sportininko „išskėstos rankos“ simbolizuoja kvietimą į Kiniją.
2008 metų olimpinių žaidynių simboliais išrinkti penki talismanai (福娃 Fuwa), kurių spalvos atitinka olimpinių žiedų spalvas. Talismanų vardai yra Beibei, Dzingdzing, Huanhuan, Inging ir Nini. Vardų skiemenis sudėjus į sakinį išeina frazė 北京欢迎你 (Běijīng huānyíng nǐ) – „Pekinas sveikina jus atvykusius“. Talismanai yra žuvies, pandos, ugnies, tibetietiškos antilopės ir kregždės formų.
2005 m. birželio 26 d. Pekino olimpinis komitetas paskelbė, kad olimpinių žaidynių šūkiu taps frazė „Vienas pasaulis – viena svajonė“.
Sporto varžybos
Sporto varžybų programa Pekino olimpinėse žaidynėse labai panaši į 2004 metų žaidynių Atėnuose programą. Čia vyko 28 sporto šakų 302 rungtys: 165 rungtys vyrams, 127 – moterims, 10 – mišrios rungtys.
Iš viso į programą įtrauktos 9 naujos rungtys: BMX dviračių lentynės vyrams ir moterims, 3000 m. bėgimas su kliūtimis moterims, 10 km plaukimo maratonas vyrams ir moterims, komandinės stalo teniso varžybos dvejetais (vyras ir moteris), kurios pakeis įprasta dvejetų varžybas. Taip pat fechtavimesi komandines moterų fechtavimosi varžybas rapyra ir komandines moterų varžybas kardais pakeis vyrų komandinis fechtavimasis rapyra ir moterų komandinis fechtavimasis espadronais.
Kalendorius
Pateikiamame 2008 m. vasaros olimpinių žaidynių kalendoriuje mėlynas kvadratėlis žymi kvalifikacinių varžybų dieną, geltonas kvadratėlis finalines rungties varžybas. Skaičius kvadratėlyje parodo, kiek finalinių varžybų vyko tą dieną.
Dalyviai
2008 m. vasaros olimpinėse žaidynėse dalyvavo 204 nacionaliniai olimpiniai komitetai.
Špicrutenas
thumb|right|250px|Baudimas špicrutenais (1776 m.) Špicrutenas (iš 'ietis' + Rute 'virbas, rykštė') – ilgas, lankstus medinis virbas, skirtas kūno bausmėms, naudotas XVII–XIX a.
Atsirado Švedijos armijoje, vėliau paplito Prūsijos ir kitose Europos armijose.
Špicrutenai Rusijoje
Rusijos sausumos kariuomenėje bausmes špicrutenais 1701 m. įvedė Petras I. Špicrutenus mirkydavo sūdytame vandenyje.
Rusijoje špicrutenais karo teismo nutarimais (pvz., valstiečių sukilimų dalyvius) ar remiantis tremtinių statutais bausdavo ir civilius
Nuteistąjį versdavo praeiti 100–800 kareivių rikiuotę, kur kareiviai virbais mušdavo nuteistąjį į nugarą. XIX a. pradžioje būdavo baudžiamas net 6000 špicrutenų smūgių. Tokia bausmė paprastai būdavo lygiavertė mirties bausmei.
Kareivius špicrutenais bausdavo už:
Rusijoje bausmes špicrutenais panaikino 1863 m. balandžio 17 d.
Šaukoto seniūnija
Šaukoto seniūnija (anksčiau Šaukoto apylinkės seniūnija) – administracinis-teritorinis vienetas Radviliškio rajono savivaldybės pietvakariuose. Administracija veikia kultūros namuose.
Geografija
Per seniūnijos teritoriją eina kelias Šiluva–Radviliškis. Vyraujantis reljefas banguotas, vietomis kalvotas, daug ežerų. Gomertos ežerą supantys miškų masyvai ir gražios kalvos paskelbti Gomertos kraštovaizdžio draustiniu. Draustinio ribose yra Tamošiškių ir Miškinių ežerai, Baublės užtvanka. Praviršulis ir jį supantys Bargailių miškai paskelbti Praviršulio tyrelio botaniniu-zoologiniu draustiniu.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įkurtos 3 seniūnaitijos:
Valmara 59
thumb|right|200px|Valmara 59 thumb|right|200px|Valmara 59 sandara Valmara 59 – didelė ritinio pavidalo itališka priešpėstinė iššokančioji mina.
Valmara 59 yra pirmoji mina iš Valmara minų šeimos, kurias gamina kompanija Valsella Meccanotecnica. Po jos kompanija ėmė gaminti Valmara 69 ir VS-JAP.
Minos korpusas plastikinis su atpažįstamu „penkiašakiu“ viršumi. Centriniame strypelyje yra skylė, kur galima pririšti atotampą. Pagrindinio korpuso viduje yra išmetamasis korpusas su koviniu užtaisu, o šį supa apie 1000 plieninių kubelių. Išmetamasis korpusas plienine viela surištas su pagrindinio korpuso dugnu. Sudirginus miną sprogsta išmetamasis užtaisas, kuris į orą išsviedžia išmetamąjį korpusą. Šiam pasiekus maždaug 45 cm aukštį įsitempia jungianti viela, kurios truktelėjimas smogia skiltuvu į detonatorių, kuris susprogdina kovinį užtaisą, o šis sviedžia gatavus kaunamuosius elementus (kubelius) į visas puses. Jei nesuveikia vielos timptelėjimo sužadinamas detonatorius, po 3 sekundžių sureaguoja papildomas delstinis sprogdiklis, detonuojantis kovinį užtaisą.
Apyninė liucerna
Apyninė liucerna (Medicago lupulina) – vienametis pupinių (Fabaceae) šeimos, liucernų (Medicago) genties augalas. Paplitęs Europoje, Azijoje, Šiaurės Amerikoje, šiaurinėje Afrikoje. Aukštis 15-60 cm. Lapai triskiaučiai. Žydi geltonais žiedynais, sudarytais iš 15-50 žiedų. Auga pakelėse, pievose. Tai svarbi pašarinė žolė.
Matas Valeika
Biografija
Matas Valeika gimė 1878 metais rugsėjo 11 dieną Tetirvinų kaime, Pasvalio rajone. Nuo mažens turėjo glaudų ryšį su garsiais žmonėmis: Jurgiu Bieliniu ir 1929–1938 m. Lietuvos ministru pirmininku Juozu Tūbeliu, kuris pirmasis suformavo Mato Valeikos požiūrį į lietuvybės išsaugojimo svarbą esant carinės Rusijos sudėtyje. Būtent Jurgio Bielinio paskatino Matą Valeiką būti knygnešiu. Tuo tarpu Juozas Tūbelis prisidėjo prie praktinio tokio požiūrio įgyvendinimo: 1897 m. kartu su Matu Valeika į Liepoją gabeno draudžiamas lietuviškas knygas. Bausmės už tokią anticarinę veiklą nepavyko išvengti – M. Valeika buvo tardomas, išmestas iš gimnazijos ir galiausiai ištremtas į Taliną.
Taline Matas Valeika susipažino su Lietuvos kalbininku Jonu Jablonskiu, kuris paskatino jį pasirinkti farmacininko kelią. Kadangi į kitas gimnazijas taip pat nebuvo priimtas M. Valeika turėjo rinktis specialybę, kurią norint įgyti gimnazijos baigimas nėra būtinas. Farmacininko profesija tam tiko – užteko tik keturių gimnazijos klasių baigimo.
Farmacininko kelias
Pasirinkęs farmacininko kelią, M. Valeika galvojo apie savo ateitį Lietuvoje. Tuo metu daugelis šios profesijos atstovų lietuvių buvo išsibarstę po visą carinės Rusijos teritoriją, dėl esą prastų sąlygų tėvynėje. Matas Valeika, nuo mažens augęs kaip lietuvybės puoselėtojas, 1901 metais, būdamas vos 23 metų, jis inicijavo pirmosios lietuvių farmacininkų kruopelės įsteigimą. Vėliau panaši organizacija įsteigta ir Maskvoje. Jų tikslas – suburti kolegas lietuvius į vieną būrį ir kartu žadinti lietuvybę bei šviesti žmones. Periodikoje keldamas aršias diskusijas apie blogą lietuvių farmacininkų elgesį, jis siekė juos išprovokuoti viešai pasisakyti. Tai turėjo paskatinti kolegas bendrauti, kad ir turint skirtingą požiūrį į esamą situaciją. Tokia situacija jau leido vis garsiau kalbėti ir apie „farmaceutų“ sąjungos įkūrimą.
Lietuvybės puoselėjimas
Matas Valeika labai vertinamas dėl savo darbo lietuvybės puoselėjimui. Jis visada svajojo gyventi Lietuvoje, todėl, kai susitaupė pakankamą kiekį pinigų, čia įsteigė vaistinę. Ši vaistinė buvo įkurta Giedraičiuose. Vieta pasirinkta neatsitiktinai – Matas Valeika stengėsi surasti vietą, kurioje galėtų vykdyti ne tik savo kaip farmacininko, bet ir kaip lietuvybės puoselėtojo veiklą. Giedraičiai buvo sulenkėjusi gyvenvietė, todėl čia buvo geros sąlygos įgyvendinti savo idėjas.
Matas Valeika veikė dviem frontais: prieš carinę valdžią ir lenkėjimo plitimą Lietuvoje. Ir nors buvo persekiojamas abiejų priešų atstovų, savo veiklos neapleido. Matas Valeika džiaugėsi kalbėdamas lietuviškai savo vaistinėje, sugrąžindamas tautiečius į lietuvybę bei provokuodamas valdžios atsaką į savo veiklą. Šią savo veiklą, požiūrį ir gyvenimo faktus farmacininkas atskleidžia 1934 metais savo išleistoje knygoje „Dvidešimt penkeri metai Vilniaus krašte“.
Matas Valeika už savo nuopelnus Lietuvai 1934 metais buvo apdovanotas Gedimino ordinu. Mirė 1937 metais birželio 1 dieną.
Noras (upė)
Noras  – upė pietrytinėje Airijoje, Tiperario, Laoiso ir Kilkenio grafystėse. Prasideda Devil’s Bit kalnuose, pradžioje teka į rytus, bet nuo Djurovo pasuka į pietrytčius. Įteka į Keltų jūrą ties Niu Rosu, sudaro labai ilgą estuariją. Prateka Djurovo, Balirageto, Kilkenio, Tomastauno, Niu Roso miestus.
Seniau upės energija buvo naudojama malūnų sukimui, todėl upėje išlikę 10-ies įvairių malūnų ir vandens ratų liekanos.
Meisakiula
Meisakiula – nedidelis miestas pietvakarių Estijoje, Latvijos pasienyje. Išvystyta mašinų pramonė.
Istorija
Meisakiula miesto teises gavo 1938 m.
Liuteronų bažnyčia buvo pastatyta 1934 m., sugriauta 1983 m. Jos restauracija prasidėjo 2005 m., o visuomenei ji buvo atidaryta 2014 m.
Alessandro Nesta
Alesandras Nesta (g. 1976 m. kovo 19 d.) – buvęs futbolininkas, Italijos rinktinės gynėjas.
Daugelio autoritetingų ekspertų pripažįstamas vienu geriausių gynėjų pasaulyje.
Karjera
Nacionalinėje komandoje rungtyniavo nuo 1996 m. spalio 5 d., su rinktine žaidė trejose 2006 m. pasaulio čempionato rungtynėse.
2019 m. birželio 17 d. tapo Frosinone Calcio treneriu.
Nyderlandų Malaka
Nyderlandų miestas ir tvirtovė Malaka arba Nyderlandų Malaka – Nyderlandų kolonija, XVII–XIX a. su pertrūkiu egzistavusi dabartinės Malaizijos Malakos mieste.
Raida
Nuo XVI a. Malakos uostą valdė Portugalija, tačiau XVII a. pradžioje portugalų hegemoniją Pietryčių Azijoje ėmė kvestionuoti olandai. 1641 m. jungtinės olandų ir musulmonų pajėgos pralaužė portugalų pasipriešinimą, ir miestas buvo paimtas. Olandai čia įkūrė savo koloniją – Nyderlandų Malaką.
Nyderlandai buvo ilgiausiai Malaką valdžiusi kolonijinė valstybė. Kadangi Malakos uostas jau portugalų laikais buvo praradęs savo svarbą, olandai savo pagrindine kolonija Pietryčių Azijoje pasirinko Bataviją, o Malakos reikšmė ir toliau menko. Skirtingai nei portugalai, olandai gana gerai sutarė su aplinkiniais musulmonų sultonatais, į kurių reikalus nesikišo, todėl Malakoje vyravo taika ir stabilumas.
1795 m., kuomet Napoleonas užgrobė Nyderlandus Europoje, jų kolonijos buvo perduotos valdyti Didžiajai Britanijai. Todėl iki 1818 m. čia valdė britų rezidentai. Vėliau Nyderlandai atkūrė kontrolę mieste, tačiau trumpam. Po septynerių metų, 1824 m. britai su olandais sudarė mainų sutartį, kuria britams atidavė Malakos koloniją, už kurią gavo Benkuleną Sumatroje. Nyderlandų Malaka davė pradžią Sąsiaurio gyvenviečių kolonijai.
Phitsanulokas
Phitsanulokas  – svarbus istorinis miestas šiaurės Tailande; Phitsanuloko provincijos sostinė.
Phitsanulokas tai vienas seniausių Tailando miestų, įkurtas daugiau nei prieš 600 metų. Jis geriausiai žinomas kaip karaliaus Naresuano, išlaisvinusio šalį nuo Birmos dominavimo XVI a. pabaigoje, gimimo vieta. Phitsanulokas yra sankryžoje tarp šiaurinių ir centrinių šalies regionų, todėl jis buvo svarbus dėl politinių ir strateginių priežasčių bei dėl jo buvo dažnai kovojama.
Phitsanulokas yra apie 377 km į šiaurę nuo Bankoko. Phitsanuloke vyrauja tropinis savanos klimatas. Žiemos yra sausos ir labai šiltos. Temperatūra kyla iki balandžio mėn., kai aukščiausia vidutinė dienos temperatūra siekia 37,4 °C. Lietingas sezonas trunka nuo gegužės iki spalio mėn.
Dauguma Phitsanuloko gyventojų – tajai. Tačiau yra mažuma, kildinanti save iš monų.
Dauguma Phitsanuloko gyventojų – Theravada budistai kaip ir 95 % visų Tailando gyventojų.
Marco Amelia
Marko Amelija (g. 1982 m. balandžio 2 d.) – buvęs futbolininkas, Italijos rinktinės vartininkas.
Pievinė rasakila
Pievinė rasakila (Alchemilla xanthochlora) – erškėtinių (Rosaceae) šeimos, rasakilų (Alchemilla) genties augalas. Stiebas šliaužiojantis. Auga pievose.
Marco Amelia
Karjera
Nacionalinėje komandoje rungtyniavo nuo 2005 m. lapkričio 16 d.
Pakviestas žaisti 2006 m. pasaulio čempionate, tačiau nežaidė nė vieneriose rungtynėse.
Rima Baškienė
Biografija
Nuo 1974 m. gyvena Kuršėnuose. 1978 m. baigė tuometinę Kuršėnų pirmąjąją vidurinę mokyklą, dabar – Stasio Anglickio pagrindinė mokykla, 1978–1983 m. studijavo Kauno politechnikos institute ir įgijo inžinierės technologės specialybę.
2000–2004 m. Šiaulių rajono savivaldybės tarybos narė, Šiaulių rajono savivaldybės mero pavaduotoja. Nuo 2004 m. Seimo narė. 2016–2020 m. Seimo pirmininko pirmoji pavaduotoja.
1996–2021 m. Lietuvos valstiečių partijos, vėliau – Lietuvos valstiečių ir žaliųjų sąjungos narė, LVP sekretorė, LVŽS pirmininko pavaduotoja.
Šiaulių rajono moterų organizacijos „Atgaiva“ narė.
Vyras Raimondas Baškys. Sūnūs Laurynas ir Rokas.
Šiaulėnų seniūnija
Geografija
Seniūnija yra kalvotoje, miškingoje, pelkėtoje lygumoje. Teritoriją kerta valstybinis kelias Radviliškis–Raseiniai. Per visą seniūniją vingiuodama teka Šušvės upė, kuri kilpa apjuosia seniūnijos centrą – Šiaulėnus. Seniūnija ribojasi su Kelmės rajonu.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įkurtos 3 seniūnaitijos:
Berniūnai (Panevėžys)
Berniūnai – kaimas Panevėžio rajono savivaldybėje, 5 km į pietvakarius nuo Panevėžio. Seniūnaitijos centras. Veikia Berčiūnų mokyklos skyrius, biblioteka.
Kilingi Nemė
Kilingi Nemė – miestas pietvakarių Estijoje, Sardės valsčiaus administracinis centras, įsikūręs 40 km į pietryčius nuo Pernu, prie Pernu-Valgos kelio. Lengvoji pramonė.
Istorija
Kilingi Nemė žinoma nuo 1560 m. XIX a. čia gyveno apie 500 gyventojų, o 1928 m. jau 1420. Miesto teises gavo 1938 m.
The Future Sound of London
thumb|The Future Sound of London The Future Sound of London (FSOL) – britų elektroninės muzikos duetas. Nariai – Garry Cobain ir Brian Dougans.
Dažnai tituluojami kaip ambient atlikėjų grupė, Dougans ir Cobain nepriskiria savęs kažkokiam vienam žanrui. Jų darbai apima daugelį elektroninės muzikos stilių, tokių kaip ambient techno, drum and bass, trip - hop, ambient dub, pure ambient ir dažnai baigiasi visišku eksperimentavimu. Jie taip pat turi ir remiksuotojų, perdirbusių tokių grupių kaip Curve, Robert Fripp, David Sylvian, Gary Lucas, Jon Anderson, ir Apollo 440, reputaciją. Remiksų rezultatai yra sudėtingi ir kartais iš remikso sunku atpažinti originalų kūrinį. Atlikėjai pagarsėję kaip paslaptingos ir mįslingos asmenybės.
Biografija
Dougans ir Cobain susipažino Mančesteryje aštunto dešimtmečio viduryje. Garis ir Brajenas pradėjo gilintis į elektroninės muzikos paslaptis. Brajenas jau buvo pradėjęs kurti elektroninę muziką, Garis labiau domėjosi to laikmečio Indie stiliumi. Jie pradėjo groti klubuose, taip pat bendradarbiavo su grupe Stone roses. 1988 metais Brajenas ėmėsi vieno projekto videografikos kompanijai Stakker. Jis sukūrė pakvaišusią video kompoziciją pavadinimu Stakker humanoid. Garis taip pat netruko įsitraukti į šį projektą (iš jo vėliau išsirituliojo albumas). Per kitus trejus metus jie kartu dalyvavo daugelyje įvairių bendrų projektų, kūrė techno bei hardcore įrašus. Išgarsėjo, kai 1992 metais jų singlas Stakker humanoid sugrįžo į topus. Po jo sekė revoliucinis ambient dub singlas Papua New Guinea. Po tokios sėkmės vaikinus iškart nusičiupo įrašų kompanija Virgin records. Džiaugdamiesi tokiu pasiųlymu Garis Ir Brajenas greitai atsisveikino su savo ankstesne kompanija Jumpin Pumpin, iš Virgin records tikėdamiesi daugiau kūrybinės laisvės. Vaikinai greitai pasinėrė į visišką eksperimentalizmą. Jų naujasis albumas Tales of Ephidrina (dar žinomas kaip Amorphous androgynous) tai kažkas tarpinio tarp senųjų FSOL ir to, kas jie yra šiandien.
Skandinavijos priešistorė
Skandinavijos priešistorė – priešistoriniai laikai, kurie tęsėsi nuo paskutinio ledynmečio 12 tūkst. m. pr. m. e. iki pirmųjų Skandinavijos rašytinių šaltinių atsiradimo.
Skandinavijos akmens amžius
thumb|260px|left|Olų piešiniai [[Alta|Altoje]] Pasitraukus ledynams Danijoje ir Pietų Švedijoje atsirado tundra, kurioje gyveno šiaurės elniai. Juos medžiojo Hamburgo kultūros atstovai. Jie buvo klajokliai, gyvenę tipiuose. Be samanų tundroje augo keli beržai ir šermukšniai. Palaipsniui atsirado taiga.
Ankstyviausias žmogaus rankų darbo radinys, aptiktas Danijoje, yra elnio kaulai, suskaldyti, norint iščiulpti kaulų smegenis, dar prieš paskutinį apledėjimą, kitaip sakant, žmogaus gardžiuotasi tuo skanėstu ne vėliau kaip prieš 50 000 metų. Tačiau titnagą vartojusios šiaurinių elnių medžiotojų kultūros pėdsakai, aptinkami ten, kur dabar driekiasi Danijos žemės, yra iš laikotarpio, ne ankstesnio kaip 10 tūkstantmetis pr. m. e., kai ilgai ir netolygiai traukėsi ledynas; kiek vėliau čia būta ir ruonių medžiotojų, kurie tarp arktinio ledyno kalnagūbrių panašiai kaip grenlandiečiai vertėsi žeberkline medžiokle. Tiek vienu, tiek kitu atveju jie įsigavo į Daniją iš pietų pusės.
Pirmieji žmonės į Šiaurės Norvegiją atsikėlė pamažu slinkdami aukštyn vakarine pakrante, kur panašus medžioklės būdas buvo paplitęs apie 8 tūkstantmetį pr. m. e. Po ilgų klajonių tundroje jie galėjo patekti iš rytų. Švedija bei Suomija buvo apgyvendintos gerokai vėliau. Švedija iš pradžių buvo mažai arba visiškai neprieinama, nes ledynkalnio gūbriai čia tirpo – ne taip kaip Norvegijoje – iki 8 tūkstantmečio. Žemės lygis, atslūgus milžiniškam ledyno slėgiui, visąlaik kilo ir nesiliauja iki šiol, o Baltijos jūros baseinas, talpinęs plūstantį vandenį, kuriam laikui buvo pasidaręs didžiulis gėlavandenis ežeras. Gyvenviečių pėdsakai, aptinkami Švedijoje, yra maždaug iš 6 tūkstantmečio pr. m. e. Tačiau Suomija dar ilgą laiką buvo labai retai apgyvendinta.
Prieš smarkų atšilimą maždaug 5 tūkstantmečio pr. m. e. pradžioje, kai tirpstantis ledas didžiąsias upes, kažkada tekėjusias iš Baltijos ežero, pavertė dabartinės jūros kanalais, klajoklių tautelės buvo palikę šiokius tokius pėdsakus tame žemės masyve, kuris galiausiai tapo Danijos salomis. Jie naudojo iš kaulo pasigamintus padargus, o šuo buvo vienintelis jų prisijaukintas gyvulys. Tačiau netrukus po Baltijos jūros persiformavimo, vadinamosios „virtuvės atliekos“, nusėjusios pakrantės, įtikinamai rodo čia gyvenus titnaginės kultūros žmones, kurie mito gyvuliniu maistu – nuo vėžiagyvių iki medžiojamų paukščių. Panašių liekanų randama išilgai visos Norvegijos pakrančių iki pietinės Švedijos vietos, kur yra nuslūgęs vandens lygis. Norvegijoje, be to, natūralistiniai raižiniai ar piešiniai ant glotnių uolų liudija apie pirmosios minties probrėškius.
Priešistoriniai laikai žinomi iš nepatikimų atsitiktinai aptiktų archeologinių radinių interpretacijų. Pasak istorikų, šiaurės kraštai išliko terra incognita ir jų buvimas beveik visiškai nedomino civilizuoto pasaulio. Apie skandinavus nėra tokių šaltinių, kuriuos būtų galima palyginti su Cezario savo priešų faktiniu aprašymu, arba romantiškai pavaizduotas Tacito germanais, ar net 731 m. Bedos Garbiojo užbaigta Anglų tautos bažnytine istorija; tuo laiku uolūs krikščionių misionieriai – dažniausiai pačių ankstyviausių patikimų žinių šaltinis – vos pasiekė Danijos pakrantę.
Bronzos amžius
thumb|280px|Saulės kulto apeiginiai reikmenys 1350 pr. m. e. Žymi pažanga buvo padaryta bronzos amžiuje (apie 1500–500 pr. m. e.), kai Danijos bei pietinės Švedijos gyventojams pavyko sulydyti lydinį, kurio gamybai tiek varį, tiek alavą teko atsivežti iš tolimų žaliavų šaltinių Centrinėje Europoje. Į pietus buvo siunčiami kailiai ir vergai, taip pat vertinamas gintaras, o mainais grįždavo ne tik žaliavų, bet ir gatavos produkcijos, kaip antai bronziniai kardai, keliantys nuostabą ir norą pamėgdžioti. To laikotarpio gyvenseną primena išlikęs ilgas ir lenktas žalvarinis ragas, vadinamas lur dažnai randamas po du ir dar dabar galintis skleisti garsus, panašius į trombono skambesį. Jie galbūt buvo saulės kulto apeiginiai reikmenys, kaip, be abejonės, buvo nuostabiausias diskas, pritaisytas prie 6 ratų ir traukiamas paauksuoto žirgo. Visa ši apeiginė konstrukcija nedidelė, todėl nesunku buvo nešioti po laukus, kur, jos pagalba buvo stengiamasi iš saulės dievo išmelsti gausų derlių.
Apie vienokias ar kitokias derlingumo apeigas taip pat byloja stilizuoti akmens raižiniai, kur bronzos amžiaus žmonės puošė tinkamus lygius paviršius beveik visoje pietinėje Norvegijoje ir Švedijoje, taip pat Baltijos jūros salose. Raižinių temos mena, kad ši išsivysčiusi Šiaurės kultūra, kurie skolinosi net iš tolimosios Mikėnų Graikijos, neretai net pranokdama savo įkvėpėjus, buvo tvirtai suaugusi su žemdirbiu triūsu.
Simone Barone
Simonė Baronė (g. 1978 m. balandžio 30 d.) – buvęs Italijos futbolininkas, saugas.
Karjera
Nacionalinėje komandoje žaidė nuo 2004 m. vasario 18 d., su rinktine žaidė 2006 m. pasaulio čempionate, kur per dvejas rungtynes žaidė tik 40 minučių.
Elkis
Elkis  – upė šiaurinėje Kokimbo regiono (Čilė) dalyje. Upės pradžia – Turbijo ir Klaro upių santaka 815 m aukštyje netoli Pisco Elqui kaimo. Teka į vakarus ir įteka į Ramųjį vandenyną netoli La Serenos miesto. Netoli Vikunjos miesto Elkis užtvenktas ir sudaro Puklaro tvenkinį.
Haplomitriopsida
Haplomitriopsida – augalų (Plantae) karalystės kerpsamanės (Marchantiophyta) skyriaus augalų klasė.
Abja Paluoja
Abja Paluoja – miestas pietvakarių Estijoje, į pietvakarius nuo Viljandžio, prie Piarnu-Valgos kelio. Yra gimnazija. 2016 m. gyveno 1134 gyventojai.
Istorija
Abja Paluoja pirmą kartą paminėta 1505 m. Miesto teises gavo 1993 m.
Jonas Žutautas
Jonas Žutautas (slap. Ramūnas, Šatkus Rokas, 1921 m. lapkričio 9 d. Rudaičių k., Gargždų vls., Kretingos apskr. – 1946 m. birželio 6 d., Budrių k., Kartenos vls., Kretingos apskr.) – Lietuvos partizanas, LLA Kardo rinktinės štabo narys, Kadugio kuopos vadas. thumb|left|200px|Partizanų vado Jono Žutauto žūties vieta
Biografija
Gimė gausioje vidutinio ūkininko šeimoje, kurioje augo 9 vaikai. Mokėsi Vėžaičių pradžios mokykloje ir Kretingos gimnazijoje, kurioje vadovavo nacių okupacijos metais slapta veikusiam ateitininkų būreliui. Baigęs gimnaziją, 1943 m. įstojo į Telšių kunigų seminariją. Po I kurso mokslus metė, 1944 m. įstojo į Povilo Plechavičiaus Vietinę rinktinę. Ją 1944m. gegužės mėn. paleidus, 1944 m. įsidarbino Platelių pradžios mokyklos mokytoju, užmezgė ryšius su LLA Žemaičių legiono Kretingos apylinkės vadovybe, 1944 m. rugpjūčio mėn. buvo išsiųstas į Neuhofo žvalgybos mokyklą netoli Karaliaučiaus, kurią baigė 1944m. lapkričio mėn. Turėjo slapyvardį "Benjaminas Ramūnas". Kartu su bendramoksliu Juozu Gubista, vėliau tapusiu partizanu "Šalna" lapkričio–gruodžio mėn. valtele per Kuršių marias perkeltas per fronto liniją netoli Klaipėdos, grįžo į Platelius, mokytojavo, tapo Salantų–Platelių apylinkėje veikusios Maumedžio partizanų kuopos nariu, paskirtas kuopos štabo ryšininku su Žemaičių legiono vadovybe, organizavo Vanagų būrius Platelių valsčiuje. Juo susidomėjus enkavedistams, slapstėsi prie Platelių ežero, o 1945 m. vasarą atvyko į Kartenos valsčių, subūrė Kadugio partizanų kuopą, buvo paskirtas jos vadu ir Kardo rinktinės štabo inspektoriumi, spaudos, propagandos ir informacijos skyriaus viršininku.
1946 m. birželio 6 d. kelyje Kartena–Mikoliškiai šalia Budrių pakliuvo į Kartenos stribų pasalą, kautynių metu buvo sunkiai sužeistas ir nenorėdamas pasiduoti gyvas, nusišovė. Kūnas parvežtas į Karteną, pamestas turgaus aikštėje prie bažnyčios, o vėliau nežinia kur užkastas.
Danutė Bekintienė
Danutė Bekintienė (1944 m. vasario 27 d. Puvočiuose, Varėnos raj.) – Lietuvos politinė bei visuomenės veikėja.
Biografija
Baigė Puvočių kaimo pradinę mokyklą. Tėvas mirė kai buvo dešimties metų, giminėms padedant Vilniaus 21-ojoje vidurinėje mokykloje baigė septynias klases, mokėsi Varėnos rajono Marcinkonių vidurinėje mokykloje, baigė Vilniaus miesto 1-ąją darbo jaunimo vidurinę mokyklą. 1967 m. baigė Vilniaus valstybinio universiteto Gamtos fakultetą ir įgijo biologijos ir chemijos dėstytojos specialybę.
1967–1969 m. Vilkaviškio rajono Kybartų Kristijono Donelaičio vidurinės mokyklos biologijos ir chemijos mokytoja. 1969–1974 m. LTSR žemės ūkio ministerijos Mokslinės ir techninės informacijos biuro vyresnioji veterinarijos gydytoja. 1974–1978 m. LTSR maisto pramonės ministerijos Projektavimo ir konstravimo biuro sektoriaus vadovė. 1978–1990 m. Prekybos organizacijų valdybos Projektavimo ir technologijos biuro vyresnioji inžinierė. 1990–1992 m. akcinės bendrovės „Posūkis“ projektavimo kabineto vedėja. Dėl pablogėjusios motinos sveikatos nuo 1992 m. iki 1997 m. nedirbo, padėjo motinai tvarkyti ūkį. 1997–2004 m. Vilniaus miesto savivaldybės administracijos Karoliniškių seniūnijos seniūnė, Seniūnų tarybos pirmininkė, Lietuvos savivaldybių seniūnų asociacijos valdybos narė.
2000–2003 m. ir 2016–2019 m. Vilniaus miesto savivaldybės tarybos narė. 2004–2012 m. Seimo narė.
Nuo 1993 m. Tėvynės sąjungos (Lietuvos konservatorių) narė, 1996–2000 m. šios sąjungos Karoliniškių skyriaus pirmininkė.
Karoliniškių poliklinikos stebėtojų tarybos pirmininkė, Policijos departamento visuomeninės ir konsultacinės tarybos narė. Vyras Zenonas, sūnūs Andrius ir Giedrius.
Jamaikos vėliava
thumb|right|250px|[[Vaizdas:FIAV 111100.svg|20px Jamaikos vėliava. Proporcijos: 1:2]]
Jamaikos vėliava – stačiakampiame lauke įžambus Šv. Andriaus auksinis kryžius. Vėliavos galvoje ir papėdėje esantys laukai – žali, o dešinėje ir kairėje – juodi. Auksinė spalva simbolizuoja saulės šviesą ir gamtos turtus, žalia – viltį ir žemdirbystės įvairovę, o juoda – stiprybę ir Jamaikos tautos kūrybingumą bei patirtus sunkumus. Vėliava ypatinga – tai vienintelė valstybinė vėliava, kurioje nėra baltos, raudonos, mėlynos spalvos.
Vėliava įteisinta 1962 m. rugpjūčio 6 d. Ši diena taip pat yra Jamaikos nepriklausomybės diena.
Jurgėnai (Pasvalys)
Jurgėnai – kaimas Pasvalio rajono savivaldybėje, 6,5 km į šiaurę nuo Pumpėnų, Įstro dešiniajame krante, priešais Paįstriečius. Veikė Pumpėnų mokyklos pradinio ugdymo skyrius, biblioteka (nuo 1954 m.).
thumb|left|200px|Jurgėnai (Iurgiani) pavaizduoti 1706 m. [[Frederik de Wit|Frederiko de Vito-Pjero Mortjė Livonijos ir Kuršo žemėlapyje]]
Mercedes AMG High Performance Powertrains
Mercedes AMG High Performance Powertrains (anksčiau buvo žinoma kaip Mercedes-Ilmor ir Mercedes-Benz HighPerformanceEngines) – Formulės 1 variklių gamintoja iš Didžiosios Britanijos. Kompanija priklauso Daimler AG grupei.
Šiuo metu kompanija teikia variklius McLaren, Force India ir Mercedes GP ekipoms.
Simone Perrotta
Simonė Paskalė Perota (g. 1977 m. rugsėjo 17 d.) – futbolininkas, Italijos rinktinės saugas.
Karjera
2004 m. rugpjūčio 3 d. pasirašė ketverių metų sutartį su AS Roma klubu.
Karjera rinktinė
Nacionalinėje komandoje rungtyniavo nuo 2002 m. lapkričio 20 d.
Su rinktine žaidė 2006 m. pasaulio čempionate.
Žeimiai (Radviliškis)
Žeimiai – kaimas Radviliškio rajono savivaldybėje, 10 km į rytus nuo Šiaulėnų, prie Malštovės upelio, šalia jo santakos su Šušve. Seniūnaitijos centras. Yra biblioteka (nuo 1983 m.). Iš pietryčių kaimą supa Liaudiškių-Mažuolių miškai. Keliai į Daujočius, Jokūbiškius, Diktariškius.
Etimologija
Pavadinimas tikriausiai yra asmenvardinės kilmės. Tokiu atveju, atsižvelgiant į kirčiavimą, miestelio pavadinimas būtų sietinas su pavarde Žeimys.
Istorija
LTSR metais Žeimiai buvo „Artojo“ kolūkio centrinė gyvenvietė. Veikė felčerių ir akušerių punktas, ryšių skyrius (nuo 1983 m.). Iki 1954 m. – Žeimių apylinkės centras.
FK Daugava (2003)
Rygos Daugava – Latvijos futbolo klubas iš Rygos. Ankstesniais metais vadinosi „Jūrmalos“ pavadinimu.
Istorija
Pirmajame klubo sezone klubas nugalėjo I lygoje ir 2004 m. pateko į aukščiausiąją lygą. 2008 m. klubas bankrutavo, tačiau greitai buvo atkurtas kaip "Daugava" ir perkeltas į Rygą.
Pranas Benetis
thumb|left|300px|Benečių ir Petkų šeimos kapas Kretingos-Padvarių kapinėse, kuriame įamžintas partizano Prano Benečio atminimas
Pranas Benetis (slap. Maželis, Mažasis Pranas, 1922 m., Kretingoje, Kretingos apskr. – 1948 m. balandžio 21 d. Didžiųjų Žalimų k., Salantų vls., Kretingos apskr.) – Lietuvos partizanas, Kardo rinktinės Narimanto (Palangos) kuopos vadas, rinktinės štabo žvalgybos skyriaus viršininkas.
Zvi Griliches
Zvi Griliches (1930 m. rugsėjo 12 d. Kaune – 1999 m. lapkričio 4 d. Kembridže, JAV) – Lietuvos žydų kilmės JAV ekonomistas.
Biografija
Gimė 1930 m. rugsėjo 12 d. Kaune. Per II pasaulinį karą kalėjo Dachau koncentracijos stovykloje. 1947 m. emigravo į Palestiną, kur tarnavo Izraelio kariuomenėje, metus mokėsi Jeruzalės hebrajų universitete. Po kiek laiko emigravo į JAV, kur baigė ekonomikos studijas Kalifornijos universitetas Berklyje, vėliau tapo ekonomikos mokslų daktaru Čikagos universitete. Buvo vienas iš pirmųjų tyrinėjusių naujų technologijų plėtojimo poveikį ekonomikos augimui. 1965 m. apdovanotas John Bates Clark Medal apdovanojimu. 1975 m. tapo JAV mokslų akademijos nariu. 1975 m. buvo Econometric Society prezidentas, 1993 m. Amerikos ekonomikos asociacijos prezidentas. 1969-1977 m. žurnalo Econometrica redaktorius. Vėliau vykdė ekonomius tyrimus Harvardo universitete. Mirė 1999 m. lapkričio 4 d. Kembridže.
Flies & Lies
Flies & Lies – antrasis Italijos metalo muzikos grupės Raintime studijinis albumas. Dainai "Rolling Chances" buvo sukurtas muzikinis klipas, kurį režisavo Bob Katsionis.
Skėmių seniūnija
Skėmių seniūnija (anksčiau Skėmių apylinkės seniūnija) – administracinis-teritorinis vienetas Radviliškio rajono savivaldybės pietryčiuose.
Geografija
Seniūnijos teritoriją kerta krašto kelias Jonava–Kėdainiai–Šeduva, rajoninis kelias Ramygala–Grinkiškis.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įkurtos 2 seniūnaitijos:
Jakutijos vėliava
thumb|280px|Jakutijos vėliava
Jakutijos stačiakampė vėliava padalinta į keturias horizontalias, skirtingų spalvų (atitinkamai – žydros, baltos, raudonos ir žalios) juostas. Kiekvienos juostos pločio santykis su visu vėliavos pločiu yra: žydros juostos 3/4 visos vėliavos pločio, baltos – 1/16, raudonos – 1/16, žalios 1/8 visos vėliavos pločio. Žydros juostos viduryje yra baltos spalvos skritulys. Jo diametras yra 2/5 vėliavos pločio. Vėliavos pločio ir ilgio santykis yra 1:2.
Britai (keltai)
Britai  – keltų gentys, kurios nuo VIII a. pr. m. e. iki V a. sudarė Britanijos gyventojų pagrindą. Iki romėnų užkariavimo gyveno gentinėje santvarkoje. Silpnai pasiduodami romanizacijai britai dažnai sukildavo prieš Romos valdžią. Anglosaksams užkariaujant Britaniją (V–VI a.) dalis britų buvo išnaikinta, dalis išstumta į Velsą, Škotiją ir Armorikos pusiasalį (dabartinė Bretanė). Užkariavimo pradžioje britų buvo apie 2 mln., o anglosaksų ne daugiau kaip 200 tūkstančių.
San Fransiskas (Kosta Rika)
San Fransiskas  – miestas vidurio Kosta Rikoje, Heredijos provincijoje, pietvakarinis Heredijos priemiestis. Tai vienas didžiausių šalies miestų, gyventojų skaičiumi lenkiantis pačią Herediją. Miestą sudaro 16 kvartalų
Kelly Rowland
Kelendria Trene Rowland (geriau žinoma kaip Kelly Rowland; g. 1981 m. vasario 11 d.) – amerikiečių R&B dainininkė, dainų autorė, šokėja ir aktorė.
Savo muzikinę karjerą Kelly pradėjo sėkmingoje moterų grupėje „Destiny's Child“, kuri yra visų laikų daugiausiai įrašų pardavusi moterų grupė.
2002 m. Kelly išleido savo pirmąjį debiutinį solo albumą „Simply Deep“, kuris patyrė komercinę sėkmę; buvo parduota daugiau nei 2 milijonai albumo kopijų pasaulyje. 2005 m. po „Destiny’s Child“ iširimo, 2007 m. Rowland išleido ilgai lauktą antrąjį studijinį albumą „Ms. Kelly“. Kaip solo dainininkė Kelly yra pardavusi daugiau nei 40 milijonus albumų pasaulyje.
Vaikystė
Kelendria Trene Rowland gimė Atlantoje, Džordžijos valstijoje, tėvams Doris Rowland Garrison ir Christopher Lovett, kurie susituokė po Kelly gimimo. Kai jai buvo septyneri, jos motina pasiėmė ją ir paliko jos tėvą, kuris buvo smurtautojas ir alkoholikas.
Būdama aštuonerių metų, Rowland persikėlė gyventi į Hiustoną, Teksase, kur ji tapo muzikinės grupės nare. Repuojančioje ir šokančioje grupėje buvo ir Kelly draugės Beyoncé Knowles ir LaTavia Roberson. Pirmiausiai grupė vadinosi „Girl’s Tyme“. West coast R&B prodiuseris Arne Frager nuskrido į Hiustoną, kad pamatytų grupę. Galiausiai atsivežė grupę į savo studiją Kalifornijoje, tada daugiausiai dainavo Beyonce, nes prodiuseris manė, jog ji geriausiai mokėjo dainuoti. Norėdamas išgarsinti grupę ir gauti stambios įrašų kompanijos kontraktą, jis užrašė grupę į didžiausią ir populiariausią to meto TV talentų konkurso laidą „Star Search“. Jos sudalyvavo, tačiau pralaimėjo, nes neatliko gerai dainos, kaip vėliau grupė pripažino.
Kad vadovautų grupei, Beyoncé tėvas Mathew Knowles 1995 metais paliko savo darbą. Toks Methew ėjimas suskaldė Knowles šeimą, ir dėl įtampos Beyonce tėvai išsiskyrė. Tačiau grupė visuomet repetuodavo Beyonce mamos Tina Knowles salone bei savo namų kiemuose. Tina taip pat visuomet (netgi iki dabar) siuvo merginoms sceninius apdarus. Ir galiausiai grupė gavo galimybę pasirašyti kontraktą su įrašų kompanija „Elektra Records“, tačiau po kelių mėnesių kompanija nutraukė sutartį.
Prasiveržimas su „Destiny’s Child“
Nors iš pradžių grupė turėjo biblinį pavadinimą „Book of Isaiah“, 1993 metais grupė pakeitė pavadinimą į „Destiny’s Child“. 1997 metais grupė pasirašė kontaktą su „Columbia Records“ įrašų kompanija. Tais pačiais metais „Destiny’s Child“ įrašė savo pirmąją debiutinę dainą „Killing Time“, kuri tapo 1997 m. filmo „Vyrai juodais drabužiais“ garso takeliu.
1998 m. grupė išleido savo debiutinį studijinį albumą „Destiny’s Child“, kuriame buvo tokie garsūs singlai kaip „No, No, No“. Albumas laimėjo „TDestiny’s Child“, net tris „Soul Train Lady of Soul“ apdovanojimus. Grupė išgarsėjo ir 1999 metais išleido multiplatininį antrąjį albumą „The Writing’s on the Wall“. Albume buvo dainos išgarsinusios grupę visame pasaulyje, kaip: „Bills, Bills, Bills“, Jumpin' Jumpin'“ ir „Say My Name“. „Say My Name“ buvo nominuotas ir laimėjo net dvejus „Grammy“ apdovanojimus. „The Writing’s on the Wall“ buvo parduotas 7 milijonų tiražu visame pasaulyje.
Kai Michelle Williams ir Farrah Franklin pasirodė dainos „Say My Name“ vaizdo klipe, tada pasidarė aišku, jog kitos dvi narės Luckett ir Roberson buvo pakeistos. Tuomet LeToya ir LeTavia padavė grupės vadybininką Metthew Knowles į teismą, dėl to, kad net nepranešęs jis išmetė iš grupės. Franklin po penkių mėnesių paliko grupę, dėl neigiamos atmosferos grupėje.
Trio 2000 metais įrašė filmo „Čarlio angelai“ garso takelį „Independent Women Part I“. Singlas tapo geriausiai pasirodžiusi topuose grupės daina, daina net 11 savaičių išbuvo JAV oficialiame Billboard Hot 100 tope. Po tokios sėkmės Luccket ir Roberson atsiėmė kaltinimus prieš grupę.
„Destiny’s Child’s“ trečiasis studijinis albumas „Survivor“ ir gerai tope pasirodęs singlas „Survivor“ dar labiau išgarsino grupę. Daina buvo apie grupės išgyvenimus. Tačiau dėl „Survivor“ dainos žodžių Luckett ir Roberson ir vėl iškėlė bylą prieš grupę, galiausiai 2002 m. birželį grupė susitarė su buvusiomis narėmis. Tuo metu albumas buvo išleistas 2001 m. gegužės mėnesį ir debiutavo pirmoje Billboard 200 topo vietoje, o per pirmąją savaitę buvo išpirkta 663 000 albumo kopijų. Albumas „Survivor“ iki šių dienų yra parduotas 10 milijonų kopijų tiražu ir net 40 procentų visų pirkėjų buvo iš JAV. Albumo antrasis singlas „Bootylicious“ taip pat pasiekė pirmąją vietą JAV tope, o „Survivor“ pelnė grupei dar vieną „Grammy“ apdovanojimą. Po kalėdinio albumo „8 Days of Christmas“, grupė paskelbė pertrauką, dėl savo solinių projektų.
„Simply Deep“ (2002–2003)
Nors pagrindinis albumo singlas „Stole“ pasiekė dešimtuką keliose šalių topuose, o Australijoje, Naujoje Zelandijoje, ir Jungtinėje Karalystėje pasiekė penketuką, daina pasiekė tik 27 vietą Billboard Hot 100 tope. Antrasis albumo singlas „Can’t Nobody“ nebuvo toks sėkmingas kaip pirmasis, tačiau pasiekė #5 vietą JK. Trečiasis ir paskutinis albumo singlas „Train on a Track“ gavo mažai susidomėjimo ir pasirodė labai blogai topuose, išskyrus Jungtinėje Karalystėje, kur jis pasiekė #20 vietą.
2005 m. Rowland pasirodė reperės Trina dainoje pavadinimu „Here We Go“, kuris sėkmingai pasorodė Naujosios Zelandijos, Suomijos, JAV ir JK topuose.
„Destiny Fulfilled“ (2004) ir pertrauka
thumb|250px|right|[[Destiny's Child atlieka hitą „Say My Name“ per jų atsisveikinimo turo „Destiny Fulfilled… And Lovin' It“ koncertą]]
Po trejų metų kelionių ir solo projektų, Rowland vėl prisijungė prie Knowles ir Williams albume „Destiny Fulfilled“, kuris buvo išleistas 2004 metų lapkritį. Albumas pasiekė net #2 vietą Billboard 200 tope, o albumo singlai „Lose My Breath“, „Soldier“, „Girl“, ir „Cater 2 U“ pasiekė aukštas vietas singlų topuose. Kad paremtų albumo pardavimus, „Destiny’s Child“ 2005 m. pradėjo pasaulinį turą pavadinimu „Destiny Fulfilled… And Lovin' It“, kuris prasidėjo balandį, o baigėsi rugsėjo mėnesį. Barselonoje, Ispanijoje per vizitą grupė pranešė, jog po turo Šiaurės Amerikoje grupė išsiskirs. 2005 m. spalio mėnesį grupė išleido kompiliacinį albumą „#1’s“, kuriame buvo visos grupės pirmosios vietos dainos. Geriausių dainų rinkinyje buvo ir trys naujos dainos, kaip „Stand Up for Love“. 2006 m. gegužės mėnesį „Destiny’s Child“ buvo pagerbta žvaigžde Holivudo šlovės alėjoje.
„Ms. Kelly“ (2007–2008)
2004 m. Rowland pradėjo dirbti prie antrojo solo albumo. Iš pradžių albumas vadinosi „My Story“, ir buvo ketinama išleisti pirmąją albumo versiją 2006 m. birželio 6 d. Albume pasirodė su Kelly tokie svečiai kaip: Robin Thicke, Da Brat, Remy Ma ir Shawnna. Nors Kelly per MTV azijos apdovanojimus Bankoke pristatė pagrindinį albumo singlą „Gotsta Go“, Rowland, jos vadybininkas ir „Columbia Records“ galiausiai nusprendė neišleisti albumo ir jį perrašyti. Rowland vėliau pakeitė albumo pavadinimą į „Ms. Kelly“. Prie šio albumo dirbo prodiuseriai Sean Garrett, Billy Mann, Scott Storch, ir Atlantoje įsikūręs Polow da Don, kuris sukūrė pagrindinį albumo singlą „Like This“, duetą su repere Eve. Singlas pasiekė topo dešimtuką Kanadoje, Kroatijoje, Airijoje, Slovėnijoje ir Jungtinėje Karalystėje; taip pat pasiekė Top 20 Australijoje, Lietuvoje ir Naujoje Zelandijoje; o gimtojoje JAV Billboard Hot 100 tik 30 vietą.
„Ms. Kelly“ debiutavo antroje JAV Billboard Top R&B/Hip-Hop Albums tope ir 6 vietoje oficialiame Billboard 200. Per pirmą savaitę buvo parduota daugiau nei 83 000 albumo kopijų (7000 daugiau nei pirmojo studijinio albumo „Simply Deep“). Tik „Walmart“ parduotuvėse originalus „Ms. Kelly“ albumas buvo parduodamas kartu su DVD, pavadinimu „BET Presents Kelly Rowland“. DVD turinį sudaro Kelly gyvo garso pasirodymai per BET ir videoklipai. Azijoje, Afrikoje ir Europoje albumas nesėkmingai pasirodė albumų topuose, išskyrus JK, kur jis pasiekė 37 vietą, ir Japonijoje, kur pasiekė 10 vietą. 2008 m. Kelly iš naujo perleido albumą pavadinimu „Ms. Kelly Deluxe“, pagrindinis naujai išleisto albumo singlas yra „Daylight“ kartu su Gym Class Heroes nariu Travis McCoy.
Būsimi projektai (2009–dabar)
2008 m. Rowland įrašė dainą pavadinimu „No Future in the Past“ su Prancūzijos dainininke Nadiya. Dainos videoklipas buvo nufilmuotas Majamyje, Floridoje, ten pat kartu buvo nufilmuotas kitas Kelly videoklipas su Italijos dainininku Tiziano Ferro. Bendras Kelly ir Tiziano singlas „Breathe Gentle“ buvo išleistas 2009 m. vasario 20 d.
2009 m. kovo 29 d. buvo pranešta, jog įrašų kompanija „Columbia Records“ nutraukė sutartį su Kelly Rowland. Tai įvyko praėjus vos dviem mėnesiams, kai su baigė bendradarbiavimą su savo vadybininku Mathew Knowles. „News Of The World“ pranešė, kad „Columbia Records“ sutartį nutraukė dėl to, kad netiki, jog Kelly Rowland yra komerciškai perspektyvi atlikėja. Tačiau Rowland yra vis tiek pasirašiusi sutartį kaip grupės „Destiny's Child“ narė.
Rowland įrašinėjo trečiąjį studijinį albumą, kai su ja buvo nutraukta sutartis, ir nors dabar Rowland nėra pasirašiusi kontrakto su jokia įrašų kompanija, ji vis tiek įrašinėja albumą. Kelly kartu su prancūzų DJ David Guetta įrašė pirmąjį singlą „When Love Takes Over“ jo naujam 2009 m. albumui, kuris išleistas birželio 29 d.
2009 m. gegužės 7 d. Rowland kartu su Isaac Mizrahi taps televizijos kanalo Bravo naujo realybės šou „The Fashion Show“ vedėjais. 2009 m. gegužės 3 d. Rowland atvyko į Lietuvą, tai jos pirmas vizitas į Baltijos šalis. Ji koncertavo su David Guetta „Siemens Arenoje“, Vilniuje. Kelly po koncerto atskleidė, jog jos naujas studijinis albumas bus baigtas po keleto mėnesių.
Aktorės karjera
Rowland pradėjo savo aktorinę karjerą 2003 metų filme „Fredis prieš Džeisoną“. 2004 metais ji gavo pagrindinę rolę nepriklausomame filme „The SeatFiller“. Ji taip pat pasirodė televizijos kanalo komedijose „The Hughleys“, „Eve“ ir „Girlfriends“ bei vienoje „Nickelodeon“ kanalo komedijoje „Taina“. Rowland taip pat pasirodė tokiuose televizijos serialuose kaip „American Dreams“ kaip Martha Reeves iš „Martha & The Vandellas“. 2006 m. ji pasirodė Nick Cannon vedamoje MTV laidoje „Wild n Out“, ir vienąkart vedė pokalbių šou „The View“.
2007 m. spalio mėnesį Rowland norėjo gauti Louise rolę 2008 m. filme „Seksas ir miestas“. Tačiau rolė galiausiai atiteko Jennifer Hudson. Kelly Rowland pasirodė realybės šou „Clash of the Choirs“ kaip choro vadovė.
Filantropija
Kelly Rowland yra MTV 2008 AIDS apsisaugojimo ambasadorė programoje „Staying Alive“. Ji apsilankė keliose Afrikos valstybėse, kaip antai Tanzanijoje, Pietų Afrikos Respublikoje ir Kenijoje, kur kalbėjo apie AIDS apsisaugojimą.
Rowland, kartu su kitais atlikėjais, tokiais kaip Pink, Avril Lavigne, Eve, Bow Wow, John Mayer, Jane's Addiction gitaristu Dave Navarro, ir aktorėmis Brittany Murphy, Charlize Theron, Rosario Dawson ir Eva Mendes, pasirodė keliose ALDO Fights AIDS programos reklamose.
2007 m. Rowland, kartu su Jessica Simpson ir serialo „Grei anatomija“ aktoriais, dalino autografus EBay aukcionui, kad surinktų lėšų krūties vėžio tyrimams. Taip pat Rowland, kartu su Kanye West, Nelly Furtado ir Snoop Dogg bei MTV, BET, ir Nike, dirbo kartu su tikslu surinkti lėšų AIDS apsisaugojimo programai.
Rowland, Beyoncé Knowles, taip pat Mathew Knowles, Tina Knowles ir Solange Knowles-Smith pranešė, kad sukūrė „Survivor“ fondą, kuris pagelbėtų uragano „Katrina“ aukoms.
Kostas Lenkas
Kostas Lenkas (slap. Meistras, 1927 m., Skaudalių k., Salantų vls., Kretingos apskr. – 1948 m. balandžio 21 d. Didžiųjų Žalimų k., Salantų vls., Kretingos apskr.) – Lietuvos partizanas, Kardo rinktinės štabo spaudos ir propagandos skyriaus viršininkas.
Žuvo kartu su rinktinės štabo žvalgybos skyriaus viršininku Pranu Benečiu–Maželiu ir neatpažintu partizanu 1948 m. balandžio 21 d. Didžiųjų Žalimų miške netoli Prano Drungilo sodybos, patekęs į Salantų MGB Salantų valsčiaus poskyrio stribų ir MGB kariuomenės karių surengtą pasalą.
Aismarės
thumb|240px|Aistmarių vaizdas iš kosmoso Aismarės, kitaip Aistmarės, Vyslos įlanka, Kaliningrado įlanka  – lagūna Baltijos jūros pietryčiuose.
Iki 1945 m. priklausė Vokietijai, nuo 1945 m. pietvakarinė dalis priklauso Lenkijai, šiaurės rytinė dalis – dabartinei Rusijos Kaliningrado sričiai. 56,2 % įlankos akvatorijos ploto priklauso Rusijai, o likusi dalis – Lenkijai. 2022 m. Lenkijos pusėje pastatytas Aismarių nerijos kanalas.